時間悖論

响廿一世紀初，係  同物理學嘅時間相關研究上成日提到嘅一個概念，包括一啲時空穿梭會引起嘅悖論或者矛盾。

自從廿世紀開始，sci-fi 同第啲文化產物就成日對時空穿梭作出各種嘅幻想，用時空穿梭做橋段：有好多工作者諗深一層發覺，如果時空穿梭真係成真，似乎會引起好多唔合邏輯嘅嘢；廣義上嘅「時間悖論」就係泛指「時空穿梭成真」會引起嘅呢啲問題。物理學研究亦有用時間悖論嚟做思想實驗。

基本定義

時間悖論定義上可以係指：

舉個具體例子，睇住文頭幅圖例，想像家陣有個篤波用嘅黑色八號波，
時間點 1：有人一嘢篤個波，令個波向前郁動；
時間點 2：個波沿住直線郁動期間，突然有第個波由佢左邊撞佢，搞到佢向右飛；
時間點 3：個波飛咗若干距離後，有人用時光機令佢返到過去，並且响時間點 2 撞到過去嘅自己
－喺呢個過程當中，一件响將來發生嘅事似乎引起咗一件响過去發生嘅事。呢點畀人認為係一個悖論－因為一般認為，因果關係其中一個重點特徵係，因時間上係要發生响果之前嘅。

祖父悖論

祖父悖論係一個好出名嘅時間悖論。最基本嗰款祖父悖論係噉嘅：想像而家有個人，叫佢做「阿明」，阿明坐住時光機返咗上一個世紀；阿明時空穿梭嗰陣唔小心，錯手殺死咗自己阿爺；噉問題就出現喇－「阿明阿爺存在並且結婚生細路」係「阿明存在」嘅必要條件，如果一個人响生到任何細路之前就死咗，噉佢嘅孫理應會冇可能再存在，但响阿明嘅情況當中，「阿明存在」係「阿明阿爺响生到任何細路之前就死咗」嘅起因，噉即係話
設 A 做「阿明阿爺存在並且結婚生細路」；
設 B 做「阿明存在」；
A 引起 B 而且係 B 嘅必要條件，但 B 嘅發生最後又搞到 A 唔再發生，噉 A 唔發生，B 就應該唔再發生得到，不過既然 B 引致 A 唔發生，B 唔發生嘅話 A 就應該會正常噉發生... 如是者，就出現咗場矛盾。

對於祖父悖論嘅問題，有唔少思考者都嘗試諗方法解開，當中諾域確夫自一致原則就係噉諗嘅：根據諾域確夫自一致原則，一個時空穿梭返咗過去嘅人，唔會有能力引起任何冇實際發生過嘅嘢，而「阿明阿爺响生到任何細路之前就死咗」呢樣嘢冇發生，所以阿明坐住時光機返到過去嗰陣做啲乜，都唔會引起「阿明阿爺响生到任何細路之前就死咗」呢件事。

《回到未來》：呢個系列嘅戲成日講到時間悖論嘅嘢。
時序保護猜想
蟲洞

攷

拎
Temporal Paradox. TV Tropes.

時空穿梭
悖論
時間